
COMUNICAT DE PRESĂ

Zei ca ei
Programe pentru familii în expoziţia 

Ars Amandi. Tema iubirii în arta europeană a secolelor XVI-XIX
În lunile ianuarie şi februarie 2015, familiile având copii cu vârste cuprinse între 4 şi 12 ani sunt invitate să participe la programele cu tema Zei ca ei, desfăşurate în expoziţia Ars Amandi. Tema iubirii în arta europeană a secolelor XVI-XIX, deschisă la parterul Galeriei Naţionale.
Atât copiii cât şi părinţii vor pătrunde în lumea aventuroasă a zeilor din mitologia greacă, prin intermediul poveştilor alambicate şi al miturilor descifrate. Programul este unul vesel şi jucăuş, din care nu vor lipsi nici săgeţile lui Cupidon, nici zâmbetele Afroditei.

 

Programele se vor desfăşura astfel: 

· Sâmbătă,  17 ianuarie 2015, începând cu ora 11:00, program pentru copii cu vârste între 4 şi 6 ani; înscrierile pentru acest program se pot face în intervalul 12 - 15 ianuarie;

· Duminică, 18 ianuarie 2015, începând cu ora 11:00, program pentru copii cu vârste între 7 şi 9 ani; înscrierile pentru acest program se pot face în intervalul 12 - 15 ianuarie;    

· Duminică, 25 ianuarie 2015, începând cu ora 11:00, program pentru copii cu vârste între 10 şi 12 ani; înscrierile pentru acest program se pot face în intervalul 19 - 22 ianuarie;    

            

· Sâmbătă,  7 februarie 2015, începând cu ora 11:00, program pentru copii cu vârste între 7 şi 9 ani; înscrierile pentru acest program se pot face în intervalul 2 - 5 februarie;

· Duminică, 8 februarie 2015, începând cu ora 11:00, program pentru copii cu vârste între 4 şi 6 ani; înscrierile pentru acest program se pot face în intervalul 2 - 5 februarie;
· Sâmbătă,  14 februarie 2015, începând cu ora 11:00, program pentru copii cu vârste între 10 şi 12 ani; înscrierile pentru acest program se pot face în intervalul 9 - 12 februarie;
Participarea la programe se face pe bază de înscriere, în limita locurilor disponibile, la telefon: 021/314.81.19 sau prin e-mail la adresa: familii@art.museum.ro
Preţ bilet: 15 lei/ persoană (copil sau părinte)

Durata: aproximativ două ore (vizită activă în expoziţie şi atelier de creaţie)

Materialele folosite la aceste programe sunt oferite participanţilor de către muzeu
***
Expoziţia Ars Amandi. Tema iubirii în arta europeană a secolelor XVI-XIX ilustrează o temă recurentă în arta europeană, abordată într-o manieră diversă de pictori italieni, neerlandezi, francezi şi germani. Printre lucrările vedetă se numără tablouri pictate de Giovan Francesco Maineri (Alegorie I şi Alegorie II), Abraham van der Schoor (Concertul) sau Marco Liberi (Diana şi Endymion), versiuni de atelier sau copii după Jan Gossaert (Tarquiniu şi Lucreţia), Jacopo Palma cel Bătrân (Venus şi Amor) sau Bartolomeo Schedoni (Caritatea), dar şi lucrări de grafică precum cele realizate de Marcantonio Raimondi (Judecata lui Paris), Hendrik Goltzius (Venus şi Amor cu un faun), Aegidius Sadeler (Portretul lui Bartholomeus Spranger şi al soţiei sale Christina Müller) sau Albrecht Dürer (Hercule la răscruce).
Expoziţia este însoţită pe tot parcursul ei de o serie de evenimente conexe precum: programe educative şi ateliere pentru familii şi adolescenţi, vizite ghidate şi conferinţe.
Parteneri media:

